ธปท.หนุนแนวคิดรมว.คลังค่าต๋งควรถูกลงอีก
ธปท.เห็นด้วยกับนโยบายรมว.คลัง ที่ค่าธรรมเนียมควรจะถูกลง และเป็นอัตราเดียวกันทั่วประเทศ
1 ต.ค. 2553

ธปท.เห็นด้วยกับนโยบายรมว.คลัง ที่ค่าธรรมเนียมควรจะถูกลง และเป็นอัตราเดียวกันทั่วประเทศ 
นายฉิม ตันติสวัสดิกุล ผู้ช่วยผู้ว่าการ สายระบบสารสนเทศ ธนาคารแห่งประเทศไทย(ธปท.) เปิดเผยว่า เห็นด้วยกับแนวคิดของ นายกรณ์ จาติกวณิช รมว.คลัง ในการปรับค่าธรรมเนียมค่าบริการทางการเงินผ่านตู้เอทีเอ็มให้ถูกกว่าปัจจุบัน หรือให้ต่ำลงได้มากกว่านี้ ที่ผ่านมาการปรับลด เป็นเพียงขั้นตอนแรก 
"เห็นด้วย เพราะในความเป็นจริงค่าธรรมเนียมควรจะคิดในอัตราเดียวกันทั่วประเทศ เพื่อเป็นการสนับสนุนการทำธุรกิจและให้มีการแข่งขันของธนาคารพาณิชย์มากขึ้น แต่ทั้งหมดนี้ขึ้นอยู่กับนโยบายของผู้ว่าการ ธปท.คนใหม่ ด้วย" นายฉิม กล่าว